## მიზნობრივი სამეცნიერო-კვლევითი პროგრამა

**ზოგადი ინფორმაცია მიზნობრივი სამეცნიერო-კვლევითი პროგრამის შესახებ**

ივანე ჯავახიშვილის სახელობის თბილისის სახელმწიფო უნივერსიტეტის რექტორისა და ადმინისტრაციის ხელმძღვანელის N22/04 (30.12.2014) ბრძანების საფუძველზე უნივერსიტეტის ფაკულტეტებზე მიმდინარე სასწავლო-სამეცნიერო პროცესის სრულყოფის მიზნით, 2015 წელს უნდა განხორციელდეს მიზნობრივი სამეცნიერო-კვლევითი პროგრამა.

პროგრამის ფარგლებში კონკრეტული სამეცნიერო კვლევის (პროექტის) დაფინანსება მოხდება კონკურსის საფუძველზე. ფაკულტეტისთვის გამოყოფილია 75 000 ლარი. ერთი პროექტის ღირებულება არ უნდა აღემატებოდეს 20.000 ლარს. დაფინანსებული სამეცნიერო-კვლევითი პროექტის მიმდინარეობასა და შედეგებზე მონიტორინგს ახორციელებს ფაკულტეტის საბჭო.

## მოთხოვნა საპროექტო წინადადების წარდგენის შესახებ

**1. კონკურსის პირობები:**

1. პროექტის თემატიკა უნდა შეესაბამებოდეს ფაკულტეტის ძირითად სასწავლო მიმართულებებს.

2. პროექტში მონაწილეობა შეუძლია მხოლოდ ფაკულტეტის აკადემიურ პერსონალსა და სტუდენტებს.

3. კონკურსში განაცხადის შემოტანის უფლება აქვს სოციალურ და პოლიტიკურ მეცნიერებათა ფაკულტეტის პროფესორს, ასოცირებულ ან/და დოქტორის ხარისხის მქონე ასისტენტ-პროფესორს.

4. სავალდებულოა პროექტში ფაკულტეტის არანაკლებ 2 სტუდენტის ჩართვა. პროექტის მონაწილე სტუდენტი შეიძლება იყოს აქტიური სტატუსის მქონე ბაკალავრიატის საფეხურის არანაკლებ 150 კრედიტისა და არანაკლებ 3.0 GPA-ის რეიტინგის მქონე სტუდენტი, ან/და მაგისტრატურისა, ან/და დოქტორანტურის საფეხურის სტუდენტი.

5. საპროექტო წინადადებები, რომლებიც არ იქნება წარმოდგენილი დამტკიცებული მოთხოვნების შესაბამისად ან შეიცავს არასწორ ინფორმაციას, კომისიის მიერ არ განიხილება.

6. პროექტის დასრულებიდან 12 თვის განმავლობაში პროექტის მონაწილეებმა უნდა უზრუნველყონ საერთაშორისო რეცენზირებად ჟურნალში სამეცნიერო პუბლიკაციის წარდგენა.

**2. სამეცნიერო-კვლევითი პროექტის აღწერა:**

პროექტი უნდა იყოს მომზადებული შემდეგი კრიტერიუმების მიხედვით:

**2.1. თავფურცელი:** თავფურცელი უნდა იყოს შევსებული საპროექტო წინადადების ფორმა #1-ის მიხედვით და უნდა შეიცავდეს სამეცნიერო-კვლევითი პროექტის სახელწოდებას ქართულ და ინგლისურ ენაზე, პროექტის აბსტრაქტს (მაქსიმუმ 100 სიტყვა), პროექტის ხელმძღვანელის სახელსა და გვარს, მის აკადემიურ სტატუსსა და პროექტის ბიუჯეტს.

**2.2. პროექტის შინაარსობრივი ნაწილი (ფორმა #2)** უნდა შედგებოდეს შემდეგი კომპონენტებისაგან:

**2.2.1. პრობლემის დასმა (არსებული სიტუაციის ანალიზი) (300-600 სიტყვა)**: უნდა დასაბუთდეს საკვლევი პრობლემის აქტუალობა და სამეცნიერო ღირებულება საკვლევ საკითხთან დაკავშირებული მიღწევების გათვალისწინებით.

2.2.2. **მიზანი და მოსალოდნელი შედეგები (300-600 სიტყვა)**: უნდა გამოიკვეთოს რა მოსალოდნელი შედეგ(ებ)ი ექნება პროექტს სამეცნიერო დისკუსიის წამოწყების, ან განვითარებისათვის, სასწავლო მასალის და სასწავლო პროცესის გამდიდრებისათვის, ან ზოგადად საზოგადოებაში საკვლევი თემის აქტუალიზაციისათვის. პროექტს უნდა დაერთოს სავარაუდო ჟურნალთა ჩამონათვალი, სადაც ჯგუფი პუბლიკაციის გამოქვეყნებას გეგმავს.

2.2.3 **განხორციელების გზები (600-1200 სიტყვა**):

ა) მეთოდოლოგია: უნდა აღიწეროს სამეცნიერო კვლევის მეთოდოლოგიური მიდგომები და გამოყენებული მეთოდები;

ბ) აქტივობები: უნდა აღიწეროს კონკრეტულად რა სამუშაოები/აქტივობები განხორციელდება პროექტის მიზნ(ებ)ის მისაღწევად და მიეთითოს შემსრულებელი პირის/პირების ვინაობა, რომელთა კომპეტენციები უნდა შეესაბამებოდეს მათ მიერ განსახორციელებელ აქტივობებს.

**2.3 პერსონალი (ფორმა #3):** უნდა მიეთითოს პროექტში ჩართული პირების პოზიცია ფაკულტეტზე და პროექტში. პროექტს უნდა ჰყავდეს ხელმძღვანელი (ფაკულტეტის პროფესორი, ასოცირებული ან/და დოქტორის ხარისხის მქონე ასისტენტ-პროფესორი), რომელიც იქნება პასუხისმგებელი პროექტის როგორც ფინანსური, ასევე პროგრამული ანგარიშების მომზადებასა და მიმდინარეობაზე.

**2.4. პროექტის ბიუჯეტი (ფორმა #4)**: პროექტის ბიუჯეტი უნდა იყოს წარმოდგენილი ლარებში და არ უნდა აღემატებოდეს 20.000 ლარს.

პროექტში ჩართულ პროფესორთა შრომის ჯამური ანაზღაურება არ უნდა აღემატებოდეს პროექტის ბიუჯეტის 30%-ს. პროექტის ფარგლებში ინვენტარის, ლიტერატურისა და საკანცელარიო ნივთების შეძენა ხორციელდება თსუ-ს შესყიდვების სამსახურის მიერ. პროექტის ფარგლებში შეძენილი ინვენტარი და ლიტერატურა პროექტის დასრულების შემდეგ გადადის ფაკულტეტის ბალანსზე.

პროექტის დაფინანსება განხორციელდება ტრანშებად. **პირველი ტრანში** - 40%; **მეორე ტრანში** - 50%, რომელიც ჩაირიცხება პირველი ტრანშის დასრულების შემდეგ ფინანსური და პროგრამული ანგარიშის წარდგენისა და დადებითი შეფასების საფუძველზე; **მესამე ტრანში** - 10%, პროექტის საბოლოო ფინანსური და პროგრამული ანგარიშის წარდგენისა და დადებითი შეფასების საფუძველზე.

**2.5. სამუშაო გეგმა (ფორმა #5)** წარმოდგენილი უნდა იყოს თვეების მიხედვით. უნდა აისახოს ყოველი თვის განმავლობაში განსახორციელებელი სამუშაოები/აქტივობები. პროექტის მაქსიმალური ხანგრძლივობა შეიძლება იყოს 9 თვე (2015 წლის 15 მარტიდან 15 დეკემბრის ჩათვლით).

**2.6. ტექნიკური დიზაინი:** საპროექტო წინადადება უნდა იყოს წარმოდგენილი შრიფტით Sylfaen, ზომა 11, 1.5 ინტერვალი, ველი სტანდარტული (1 პუნქტი, ანუ 2.54 სმ. ზემოთ, ქვემოთ, მარჯვნივ და მარცხნივ).

**2.7. დანართები**:

1. მონაწილეთა რეზიუმეები;

2. ცნობა სტუდენტის სტატუსის შესახებ; ბაკალავრიატის სასწავლო საფეხურზე მყოფი სტუდენტისათვის ცნობა სტატუსის, GPA-სა და კრედიტების რაოდენობის შესახებ;

3. ბიბლიოგრაფია (APA სტილი);

4. სხვა/დამატებითი ინფორმაცია პროექტის ხელმძღვანელის შეხედულებისამებრ (არააუცილებელი კომპონენტი).

**3. სამეცნიერო-კვლევითი პროექტის შეფასების პროცედურები, კრიტერიუმები და ვადები:**

პროექტის შეფასებისათვის ფაკულტეტის საბჭოს გადაწყვეტილებით იქმნება საკონკურსო კომისია. კომისიაში თითოეული მიმართულებიდან წარმოდგენილი იქნება 1 წევრი და დეკანის მოადგილე სამეცნიერო დარგში. შეიქმნება აპარატი, რომელიც უზრუნველყოფს საბუთების მიღებას და სამეცნიერო-კვლევითი პროექტით დაინტერესებული პირებისათვის კონსულტაციის გაწევას.

სამეცნიერო-კვლევითი პროექტები შეფასდება შემდეგი კრიტერიუმებით:

|  |  |  |
| --- | --- | --- |
| **#** | **კრიტერიუმი:** | **კრიტერიუმის წონა** |
| 1. | საკვლევი თემის აქტუალობა | 10% |
| 2. | სამეცნიერო-კვლევითი პროექტის მეცნიერული ღირებულება და ინოვაცია | 25% |
| 3. | ბიუჯეტი | 20% |
| 4. | მეთოდოლოგია | 20% |
| 5. | აქტივობები, მათი განმახორციელებელი პერსონალის კომპეტენციის გათვალისწინებით | 25% |
|  | ჯამი: | 100% |

**4. საპროექტო წინადადების წარდგენა**

მიზნობრივი სამეცნიერო-კვლევითი პროგრამის ფარგლებში კონკურსში მონაწილეობის მსურველებმა საპროექტო წინადადება უნდა წარადგინონ როგორც ელექტრონული ფორმით (ჩაწერილი CD-ზე), ასევე ბეჭდური სახით, ფაკულტეტის კანცელარიაში (მისამართი: თსუ-ს VI კორპუსი, ჭავჭავაძის გამზ. #8 ოთახი #203ა) 2015 წლის 3 თებერვლიდან 2 მარტის 17 საათამდე. კონსულტაციისათვის მიმართეთ ფაკულტეტის სამეცნიერო კვლევებისა და განვითარების სამსახურის სპეციალისტებს პროექტის გამოცხადებიდან ყოველ ხუთშაბათს, 14 - 18 სთ.

მისამართი: თსუ VI კორპუსი, ოთახი # 406; ტელ: 2 221101 (228), ელ-ფოსტა: socpol.science@tsu.ge.

საპროექტო წინადადების ელექტრონული ვერსია და შესავსები ფორმები იხილეთ ფაკულტეტის ვებ-გვერდზე: <http://www.tsu.edu.ge/ge/faculties/social/>

კონკურსში გამარჯვებული პროექტი გამოცხადდება 2015 წლის 13 მარტს.

***ფორმა #1***

**საპროექტო წინადადება**

**პროექტის სახელწოდება** (*ქართულად*):

**პროექტის სახელწოდება** *(ინგლისურად*):

**პროექტის ხელმძღვანელი** *(სახელი გვარი, აკადემიური სტატუსი)*

**პროექტის აბსტრაქტი** *(მაქსიმუმ 100 სიტყვა)*

**პროექტის ბიუჯეტი:** --------- (*ლარი*)

***ფორმა #2***

**პროექტის შინაარსობრივი ნაწილი**

**1. პრობლემის დასმა** *(300-600 სიტყვა):*

**2. პროექტის მიზანი და მოსალოდნელი შედეგები** *(300-600 სიტყვა):*

**3. პროექტის განხორციელებლის გზები** *(600-1200 სიტყვა):*

3.1 **მეთოდოლოგია:**

3.2 **აქტივობები:**

***ფორმა #3***

**პერსონალი:**

|  |  |  |  |
| --- | --- | --- | --- |
| # | სახელი და გვარი | აკადემიური სტატუსი | პოზიცია პროექტში |
| 1.4.1 |  |  |  |
| 2.4. |  |  |  |
| 3.2 |  |  |  |
|  |  |  |  |
|  |  |  |  |
|  |  |  |  |

 ***ფორმა #4***

|  |
| --- |
| **ბიუჯეტის ფორმა** |
|   | **ხარჯვის კატეგორია** | **ერთეულის ფასი** | **ერთეულის სახეობა** | **ერთეულისრაოდენობა** | **ერთეულისჯამური ღირებულება** | **1 ტრანში 40%** | **2 ტრანში 50%** | **3 ტრანში 10%** | **ტრანშებისჯამი** |
| **1** | **პერსონალის შრომის ანაზღაურება** |  |  |  |  |  |  |  |  |
| **1.1** | **პროფესორის შრომის ანაზღაურება ( 30%)** |   |   |   |  |  |  |  |  |
| 1.1.1 |   |   |   |   |  |  |  |  |  |
| 1.1.2 |   |   |   |   |  |  |  |  |  |
| **1.2** | **პროექტის სხვა მონაწილეების ანაზღაურება (პუბლიკაციის თარგმნა და რედაქტირება)** |  |  |  |  |  |  |  |  |
| 1.2.1 |   |   |   |   |  |  |  |  |  |
| 1.2.2 |   |   |   |   |  |  |  |  |  |
| **2** | **მივლინება** |  |  |  |  |  |  |  |  |
| **2.1** | **მივლინება ქვეყნის შიგნით** |  |  |  |  |  |  |  |  |
| 2.1.1 | მგზავრობის ხარჯი |   |   |   |  |  |  |  |  |
| 2.1.2 | მივლინების დღიური ნორმისა და საცხოვრებელი ხარჯი |   |   |   |  |  |  |  |  |
| **2.2** | **მივლინება ქვეყნის გარეთ** |  |  |  |  |  |  |  |  |
| 2.2.1 | მგზავრობის ხარჯი |   |   |   |  |  |  |  |  |
| 2.2.2 | მივლინების დღიური ნორმისა და საცხოვრებელი ხარჯი |   |   |   |  |  |  |  |  |
| **3** | **საქონელი და მომსახურება** |  |  |  |  |  |  |  |  |
| 3.1 | ინვენტარის/ტექნიკის და საკანცელარიო ნივთების შეძენის ხარჯი (500 ლარზე ნაკლები ღირებულებით) |   |   |   |  |  |  |  |  |
| 3.2 | პუბლიკაციის გამოქვეყნებასთან დაკავშირებული ხარჯები (გამოქვეყნების ხარჯი) |   |   |   |  |  |  |  |  |
| 3.3 | სტატისტიკური ინფორმაციის შესყიდვის ხარჯები |   |   |   |  |  |  |  |  |
| 3.4 | პროექტის სხვა მონაწილეების დაფინანსება (მგზავრობის და დღიური ხარჯებით) |   |   |   |  |  |  |  |  |
| **4** | **ძირითადი აქტივები(**500 ლარზე მეტი ღირებულების ინვენტარი.) |  |  |  |  |  |  |  |  |
| 4.1 | კომპიუტერული ტექნიკა |   |   |   |  |  |  |  |  |
| 4.2 | ლიტერატურა |   |   |   |  |  |  |  |  |
| **ბიუჯეტის ჯამი** |   |   |   |  |  |  |  |  |

***ფორმა #5***

**პროექტის სამუშაო გეგმა**

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
| **#** | **აქტივობის ტიპი** | **განმახორციელე-ბელი პირები** | **I თვე** | **II თვე** | **III თვე** | **IV თვე** | **V თვე** | **VI თვე** | **VII თვე** | **VIII თვე** | **IX თვე** |
| 1. |  |  |  |  |  |  |  |  |  |  |  |
| 2. |  |  |  |  |  |  |  |  |  |  |  |
| 3. |  |  |  |  |  |  |  |  |  |  |  |
| 4. |  |  |  |  |  |  |  |  |  |  |  |
| 5. |  |  |  |  |  |  |  |  |  |  |  |
| 6. |  |  |  |  |  |  |  |  |  |  |  |